[image: ]
GRAD ZAGREB
GRADSKA ČETVRT
TREŠNJEVKA-SJEVER
Vijeće Mjesnog odbora 
                      „Samoborček“

KLASA: 024-08/22-003/941
URBROJ: 251-13-11-16-22-3
Zagreb, 18. svibanj 2022.
Z A P I S N I K

sa 13. sjednice Vijeća Mjesnog odbora „Samoborček“, održane 18. svibnja 2022. s početkom u 19,00 sati, u prostoru Mjesnog odbora „Samoborček“, Nova cesta 37.

Prisutni članovi Vijeća: Alma Smojver, Maja Đuroković, Dario Karlovčan, Ivan Maksan, Nikolina Rajković
Odsutni članovi Vijeća: Ana Legčević, Noah Kraljević

Predsjednica Vijeća Mjesnog odbora „Samoborček“ utvrđuje da je na sjednici prisutno 5 od ukupno 7 članova Vijeća, pa Vijeće može pravovaljano raspravljati i odlučivati.

Predsjednica predlaže verifikaciju zapisnika s 12. sjednice.
Vijeće JEDNOGLASNO prihvaća zapisnik s 12. sjednice.

Predsjednica predlaže dopunu dnevnog reda točkom:
1) Prijedlog zaključka o postavljanju uspornika na pješačkom prijelazu kod Metalčeve ulice 5 prema hotelu 
    „Panorama“ i za postavljanje zrcala kod Metalčeve ulice 3 – zahtjev građana iz Metalčeve ulice 1, 3, 5 i 
    predstavnice suvlasnika gospođe Maje Bastalić Ivšac

Dopuna dnevnog reda je prihvaćena JEDNOGLASNO.

Predsjednica predlaže:
  
	                       DNEVNI RED

       1.  Prijedlog zaključka o postavljanju uspornika na pješačkom prijelazu kod Metalčeve ulice 5 prema hotelu 
            „Panorama“ i za postavljanje prometnog ogledala kod Metalčeve ulice 3 – zahtjev građana iz Metalčeve 
            ulice 1, 3, 5 i predstavnice suvlasnika gospođe Maje Bastalić Ivšac 
       2.  Prijedlog zaključka o iscrtavanju parkirališnih mjesta na kolniku u Ulici Vjekoslava Novotnija na južnoj  
            strani ulice
       3.  Aktualna problematika
       4.  Pitanja, prijedlozi i obavijesti.

koji je prihvaćen JEDNOGLASNO.

Ad. 1. Prijedlog zaključka o postavljanju uspornika na pješačkom prijelazu kod Metalčeve ulice 5 prema 
           hotelu „Panorama“ i za postavljanje prometnog ogledala kod Metalčeve ulice 3 – zahtjev građana  
           iz Metalčeve ulice 1, 3, 5 i predstavnice suvlasnika gospođe Maje Bastalić Ivšac
           
           Predsjednica otvara raspravu, u kojoj sudjeluju svi članovi vijeća, zaključuje raspravu.

           Vijeće Mjesnog odbora „Samoborček“ JEDNOGLASNO donosi 

Z A K LJ U Č A K
(u privitku zapisnika)



Ad. 2. Prijedlog zaključka o iscrtavanju parkirališnih mjesta na kolniku u Ulici Vjekoslava Novotnija na  
           južnoj strani ulice

          Predsjednica otvara raspravu, te napominje da je ulica jednosmjerna i stanari na sjevernoj strani ulice
          imaju iscrtana parkirališna mjesta i plaćaju parking, te smatra da se automobili moraju izmjestiti s pločnika
          na kolnik na južnoj strani ulice uz iscrtavanje parkirališnih mjesta. 
          Predsjednica otvara raspravu, u kojoj sudjeluju svi članovi vijeća, zaključuje raspravu.

          Vijeće Mjesnog odbora „Samoborček“ JEDNOGLASNO donosi 

                                                                          Z A K LJ U Č A K
(u privitku zapisnika)


Ad. 3. Aktualna problematika 

           Predsjednica izvješćuje o koordinaciji Predsjednika Vijeća Gradske četvrti održane 16. svibnja u sjedištu 
           Vijeća Gradske četvrti gdje su došli svi operativno čelni ljudi Holdingovih poduzeća te izvješćuje o 
           njihovim odgovorima na brojna pitanja koja muče članove vijeća i građane. 
           Predsjednica konstatira da je ovo prvi sastanak u zadnjih nekoliko godina i izražava blagu nadu da će 
           komunikacija biti bolja i izravnija, što će rezultirati i operativno boljom i bržom uslugom. 
                      
         
Ad. 4. Pitanja, prijedlozi i obavijesti 

          Potpredsjednica pita što je sa sadnjom dvaju traženih stabala kod pješačke staze na SI strani parkirališta
          koja su odrezana prošle godine, kad će više to biti riješeno?
          Članovi vijeća traže hitan odgovor Zrinjevca, jer za mjesec dana biti će godinu dana od zahtjeva. 
          Član vijeća Ivan Maksan smatra da je nedopustivo da se po godinu dana čeka na odgovore nadležnih 
          gradskih ureda i izražava svoje ogorčenje neefikasnošću istih.
          Ujedno podsjeća na sigurnosno pitanje izlaza s parkirališta (NEZAKONITOG!) ugostiteljskog objekta 
          Avant Garden koje još nije riješeno, a što je isto traženo.
          Podsjeća da od rujna čekamo komisijski očevid za promet na rotoru (4. sjednica, točka 1.) ili postavljanje
          stupića na Novoj cesti ispred Lidla između prometnih traka, koji će onemogućiti da automobili nepropisno 
          skreću na izlazu iz parkirališta, te pita što je s time, a pitanje je upućeno Vijeću Gradske četvrti. 
          
          

          Sjednica je završila u 20.10 sati.

         ZABILJEŽILA

         Alma Smojver                                                                                                                Predsjednica
Vijeća Mjesnog odbora
          ”Samoborček”

